
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2410 

21 Δεκεμβρίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κλείσιμο λογαριασμού Νο 26283/2.1 

Τροποποίηση της υπ’ αριθμ. 18822/31.10.2007 απόφα¬ 
σης με θέμα: «Σύσταση Επιτροπών αξιολόγησης 
αιτημάτων τροποποίησης φυσικού αντικειμένου 
των υποέργων που υλοποιούνται στο πλαίσιο της 
δράσης 4.6.1, Πράξη: «Δημιουργία Περιφερειακών 
Πόλων Καινοτομίας» του Ε.Π. «Ανταγωνιστικότη¬ 


τα». 2 

Πρακτική άσκηση φοιτήτριας του Τμήματος Πολιτι¬ 
κής Επιστήμης του Πανεπιστημίου Κρήτης. 3 

Ορισμός αιθουσών συνεδριάσεων του Τριμελούς 

Πλημμελειοδικείου Αθηνών. 4 

Συμπλήρωση Κανονισμού Εσωτερικής Υπηρεσίας του 
Πρωτοδικείου Ευρυτανίας. 5 


Μετατροπή της αμιγούς δημοτικής Επιχείρησης με 
την επωνυμία «Δημοτική Επιχείρηση Τοπικής Ανά¬ 
πτυξης Μηχανιώνας» σε κοινωφελή επιχείρηση 
του άρθρου 254 του ν. 3463/2006 με την επωνυ¬ 


μία «Κοινωφελής Επιχείρηση Μηχανιώνας». 6 

Ένταξη εργαζομένων ιδιωτικού δικαίου αορίστου 
χρόνου της Δ.Ε.Τ.Α. Λαχανά στο δήμο Λαχανά.. 7 
Χορήγηση άδειας ασκήσεως επαγγέλματος Κοινω¬ 
νικού Λειτουργού στη Φωτοπούλου Κωνσταντί- 

ντα του Παν/τη. 8 

Μεταφορά κενών οργανικών θέσεων ΔΕΠ. 9 

Έγκριση του αιτήματος του ΚΑΡΑΝΤΑΛΗ ΚΩΝΣΤΑ¬ 
ΝΤΙΝΟΥ για μεταβίβαση Αδειας Ίδρυσης και Λει¬ 
τουργίας του Ιδιωτικού Ινστιτούτου Επαγγελμα¬ 
τικής Κατάρτισης με την επωνυμία «ΤΕΧΝΙΚΕΣ 


ΕΠΑΓΓΕΛΜΑΤΙΚΕΣ ΣΧΟΛΕΣ ΔΕΛΤΑ ΑΈ.». 10 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην υπ’ αριθμ. 50824/Β2362 
απόφαση του Υπουργού Οικονομίας και Οικονο¬ 
μικών χορήγησης πιστωτικών διευκολύνσεων σε 

κτηνο-πτηνοτροφικές εκμεταλλεύσεις. 11 

Διόρθωση σφαλμάτων στην υπ’ αριθμ. Δ17α/02/115/ 

ΦΝ 443/3.8.2007 απόφαση έγκρισης 4ης βελτίω¬ 
σης των πρότυπων τευχών διακηρύξεων δημοσί¬ 
ων έργων. 12 


Α ΠΟΦΑΣΕΙ Σ 

Αριθμ. 2/77442/Α0024 (1) 

Κλείσιμο λογαριασμού Νο 26283/2. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΝΑΠΤΥΞΗΣ 

Έχοντας υπόψη τις διατάξεις: 

1. Του άρθρου 7 του ν. 2244/1994 (ΦΕΚ 168/Α/7.10.1994): 
«Σύσταση Ειδικών Λογαριασμών του Υπουργείου Βιο¬ 
μηχανίας, Ενέργειας και Τεχνολογίας». 

2. Του άρθρου 60 του ν. 2362/1995 (ΦΕΚ 247/Α/1995) 
«Περί Δημοσίου Λογιστικού και άλλες διατάξεις». 

3. Την παρ. 2α του άρθρου 17 του ν. 2308/1995 (ΦΕΚ 
114/Α/15.6.1995): «Ορισμός επιτροπών για τον έλεγχο 
και οικονομική διαχείριση προγραμμάτων, έργων και 
μελετών του Υπουργείου Βιομηχανίας, Ενέργειας και 
Τεχνολογίας που αφορούν την ενέργεια και τους φυ¬ 
σικούς πόρους». 

4. Του ν. 2771/1999 (ΦΕΚ 200/Α/16.12.1999) «Περί Ειδικών 
Λογαριασμών και άλλες διατάξεις». 

5. Του ν. 2860/2000 (ΦΕΚ 251Α) 14.11.2000 «Διαχείριση, 
παρακολούθηση, έλεγχος του κοιν. Πλαισίου στήριξης 
και άλλες διατάξεις». 

6. Το π.δ. 381/1989 (ΦΕΚ Α' 168/1989) «Οργανισμός 
του Υπουργείου Βιομηχανίας Ενέργειας και Τεχνολο¬ 
γίας», όπως τροποποιήθηκε με το π.δ. 191/1996 (ΦΕΚ Α 
154/10.7.1996). 

7. Το π.δ. 27/1996 (ΦΕΚ 19/1.2.1996) «Συγχώνευση των 
Υπουργείων Τουρισμού, Βιομηχανίας, Ενέργειας και Τε¬ 
χνολογίας και Εμπορίου στο Υπουργείο Ανάπτυξης». 

8. Του π.δ. 4/15.1.2002 (ΦΕΚ 13/2002). 

9. Την υπ’ αριθμ. 10892/30.5.1995 (ΦΕΚ 506/Β/8.6.1995) 
απόφαση των Υπουργών Οικονομικών και Βιομηχανίας 
Ενέργειας και Τεχνολογίας για την σύσταση «Ειδικού 
Λογαριασμού για τη χρηματοδότηση προγραμμάτων, 
έργων και μελετών του Υπουργείου Βιομηχανίας, Ενέρ¬ 
γειας και Τεχνολογίας που αφορούν την ενέργεια και 
τους φυσικούς πόρους» όπως αυτή τροποποιήθηκε με 
τις υπ’ αριθμ. Δ4/4735/7.3.1997, Δ4/7512/11.4.1997, 23985/ 
Α0024/7.4.2000 και 16775/ΕΛ85/24.9.2003 όμοιες. 

10. Την υπ’ αριθμ. 42362/Υ252/28.9.2007 (ΦΕΚ 1948 Β') 
απόφαση του Πρωθυπουργού και του Υπουργού Οικο¬ 
νομίας και Οικονομικών «Καθορισμός αρμοδιοτήτων των 
Υφυπουργών Οικονομίας και Οικονομικών». 

11. Το γεγονός ότι: 

α. από σχετική έρευνα ο λογαριασμός παραμένει 
αδρανής από τριετία και πλέον, 

β. από την απόφαση αυτή δεν προκαλείται δαπάνη σε 
βάρος του Κρατικού Προϋπολογισμού, αποφασίζουμε: 

1. Το κλείσιμο του λογαριασμού Νο 26283/2 με τίτλο: 
«Ειδικός Λογαριασμός για τη χρηματοδότηση προγραμ¬ 
μάτων, έργων και μελετών του Υπουργείου Βιομηχανίας, 
Ενέργειας και Τεχνολογίας που αφορούν την ενέργεια 
και τους φυσικούς πόρους» που τηρείται στην Τράπεζα 
της Ελλάδος. 

2. Τη μεταφορά του υπάρχοντος πιστωτικού υπο¬ 
λοίπου στο λογαριασμό 200/1 «Ε.Δ.-Συγκέντρωση ει¬ 
σπράξεων και πληρωμών» μερίδα Γραφείου Υπολόγου 
Συμψηφισμών (Δ24-Γ). 

3. Την εμφάνιση του υπολοίπου αυτού που θα μετα¬ 
φερθεί, στα έσοδα του Κρατικού Προϋπολογισμού από 
το Γ ραφείο Συμψηφισμών στον ΚΑΕ 3916 «περιερχόμε- 
να στο Δημόσιο υπόλοιπα περιουσίας Ειδικών Ταμείων 
και Λογαριασμών» με ενημέρωση της Δ20 Προϋπολο¬ 
γισμού. 

4. Τυχόν μελλοντικές εισπράξεις υπέρ του ανωτέρω 
καταργούμενου λογαριασμού θα κατατίθενται στο λο¬ 
γαριασμό 200/1 «Ε.Δ. Συγκέντρωση Εισπράξεων - Πλη¬ 
ρωμών» και θα εμφανίζονται στα έσοδα του Κρατικού 
Προϋπολογισμού (ΚΑΕ 3916). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Δεκεμβρίου 2007 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

ΝΙΚΟΣ ΛΕΓΚΑΣ ΧΡΗΣΤΟΣ ΦΩΛΙΑΣ 

-♦- 

Αριθμ. 21587 (2) 

Τροποποίηση της υπ’ αριθμ. 18822/31.10.2007 απόφασης 
με θέμα: «Σύσταση Επιτροπών αξιολόγησης αιτημά¬ 
των τροποποίησης φυσικού αντικειμένου των υποέρ- 
γων που υλοποιούνται στο πλαίσιο της δράσης 4.6.1, 
Πράξη: «Δημιουργία Περιφερειακών Πόλων Καινοτο¬ 
μίας» του Ε.Π. «Ανταγωνιστικότητα». 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α. του ν. 1514/1985 (ΦΕΚ 13/Α/8.2.1985) «Ανάπτυξη της 
Επιστημονικής και Τεχνολογικής Έρευνας». 

β. Του π.δ. 63/2005 (ΦΕΚ 98/Α/2005) «Κωδικοποίηση 
της νομοθεσίας για την Κυβέρνηση και Κυβερνητικά 
Όργανα». 

γ. Του ν. 2919/2001 (ΦΕΚ 128/Α/25.6.2001) «Σύνδεση 
Έρευνας και Τεχνολογίας με την παραγωγή και άλλες 
διατάξεις». 

δ. Του άρθρου 34 του ν. 2843/2000 περί «Εκσυγχρο¬ 
νισμού και Χρηματιστηριακών συναλλαγών, εισαγωγή 
εταιρειών επενδύσεων στη ποντοπόρα ναυτιλία, στο 
Χρηματιστήριο Αξιών Αθηνών και άλλες διατάξεις». 

ε. Του ν. 1256/1982 «Για την πολυθεσία, την πολυαπα- 
σχόληση και την καθιέρωση ανωτάτου ορίου απολαβών 
από το Δημόσιο Τομέα καθώς και για το Ελεγκτικό 
Συνέδριο, το Νομικό Συμβούλιο του Κράτους και άλλες 
διατάξεις», όπως τροποποιήθηκε με το άρθρο 33 του 


ν. 1326/1983, συμπληρώθηκε με το ν. 1400/1983 και αντι- 
καταστάθηκε με το άρθρο 4 του ν. 2303/1995. 

στ. Του ν. 2362/1995 (ΦΕΚ 247/Α/27.11.1995) «Περί Δη¬ 
μοσίου Λογιστικού, ελέγχου των δαπανών του Κράτους 
και άλλες διατάξεις». 

ζ. Του ν. 2860/2000 (ΦΕΚ 251/Α/14.11.2000) «Διαχείριση, 
παρακολούθηση και έλεγχος του Κοινοτικού Πλαισίου 
Στήριξης και άλλες διατάξεις» όπως έχει τροποποιηθεί 
και ισχύει. 

η. Του άρθρου 11 του ν. 2954/2001 (ΦΕΚ 255/Α/2.11.2001) 
«Φορολογικές ρυθμίσεις, αμοιβαία κεφάλαια, συμπλή¬ 
ρωση της χρηματιστηριακής νομοθεσίας και άλλες 
διατάξεις». 

θ. Του ν. 3205/2003 (ΦΕΚ 297/Α/23.12.2003) «Μισθολο- 
γικές ρυθμίσεις λειτουργών και υπαλλήλων του Δημο¬ 
σίου, ΝΠΔΔ και ΟΤΑ, μονίμων στελεχών των Ενόπλων 
Δυνάμεων και αντιστοίχων της Ελληνικής Αστυνομίας, 
του Πυροσβεστικού και Λιμενικού Σώματος και άλλες 
συναφείς διατάξεις». 

ι. Του άρθρου 19 του ν. 2470/1997 (ΦΕΚ 40/Α/21.3.1997) 
«Αναμόρφωση μισθολογίου προσωπικού της Δημόσιας 
Διοίκησης και άλλες συναφείς διατάξεις». 

κ. Του άρθρου 5 του ν. 2771/1999 (ΦΕΚ 280/Α/16.12.1999) 
«Περί Ειδικών Λογαριασμών και άλλες διατάξεις». 

λ. Το άρθρο 23 «Περιφερειακοί Πόλοι Καινοτομίας» 
του ν.3377/2005 (ΦΕΚ 202/Α/19.8.2005). 

2. Το π.δ. 27/1996 (ΦΕΚ 19/Α/1.2.1996) «Συγχώνευση των 
Υπουργείων Τουρισμού, Βιομηχανίας, Ενέργειας και Τε¬ 
χνολογίας και Εμπορίου στο Υπουργείο Ανάπτυξης». 

3. Το π.δ. 122/2004 (ΦΕΚ 85/17.3.2004) «Ανασύσταση 
Υπουργείου Τουρισμού». 

4. Το π.δ. 274/2000 (ΦΕΚ 225/Α/17.10.2000) «Όροι, προϋ¬ 
ποθέσεις και διαδικασία χρηματοδότησης (επιχορή¬ 
γησης ή συνδρομής) έργων και προγραμμάτων που 
υποβάλλονται από βιομηχανικές ή άλλες παραγωγικές 
μονάδες» όπως τροποποιήθηκε με το π.δ. 103/2003 (ΦΕΚ 
96/Α/23.4.2003) και το άρθρο 34 του ν. 3259/4.8.2004. 

5. Το π.δ. 17/2001 (ΦΕΚ 14/Α/31.1.2001) «Για τη χρηματο¬ 
δοτική στήριξη νέων επιχειρήσεων έντασης γνώσης - τε¬ 
χνοβλαστών (3ΡΙΝ ΟΡΕ)». 

6. Την υπ’ αριθμ. 18635(ΔΚΗ/Α)1326 (ΦΕΚ 2152/Β/6.11.2007) 
υπουργική απόφαση με θέμα: «Μεταβίβαση στο Γ ενικό 
Γ ραμματέαΈρευνας και Τ εχνολογίας, στον Προϊστάμενο 
της Γ ενικής Διεύθυνσης, στους Προϊσταμένους Δ/νσεων 
και Τμημάτων της ΓΓΕΤ του Υπουργείου Ανάπτυξης, του 
δικαιώματος να υπογράφουν ”Με εντολή Υπουργού”». 

7. Την υπ’ αριθμ. 5439/85/14.5.1985 κοινή απόφαση 
Υπουργών Οικονομικών και Έρευνας και Τεχνολογίας 
«Σύσταση Ειδικών Λογαριασμών στο ΥΠΕΤ και στους 
εποπτευόμενους από αυτό φορείς για την αξιοποίη¬ 
ση των κονδυλίων της έρευνας» όπως τροποποιήθη¬ 
κε και συμπληρώθηκε με τις υπ’ αριθμ. 5056/20.5.1987, 
7401/11.5.1988, 570/19.1.1994 και 12739/9.10.2000 όμοιες 
αποφάσεις. 

8. Την υπ’ αριθμ. Ο (2001) 550/14.3.2001 με κωδικό 2000/ 
ΘΒ/16/1/ΡΟ/Θ16 απόφαση της επιτροπής της Ευρωπαϊκής 
Ένωσης για την έγκριση του Επιχειρησιακού Προγράμ¬ 
ματος «Ανταγωνιστικότητα» (ΕΠΑΝ). 

9. Την υπ’ αριθμ. Ε(2004)5484/21.12.2004 απόφαση της 
Επιτροπής των Ευρωπαϊκών Κοινοτήτων με την οποία 
εγκρίνεται η αναθεώρηση του ΕΠΑΝ. 

10. Το Συμπλήρωμα Προγραμματισμού του Επιχει¬ 
ρησιακού Προγράμματος «Ανταγωνιστικότητα» όπως 
ισχύει και ειδικότερα το τμήμα που αναφέρεται στο 
Μέτρο 4.6. 

11. Την ανακοίνωση της Επιτροπής της Ε.Ε. 96/045/06: 
«Κοινοτικό πλαίσιο των κρατικών ενισχύσεων στηνΈρευ- 
να και Ανάπτυξη». 

12. Τους κανονισμούς της Επιτροπής της Ε.Ε.: 

• (ΕΚ) 1260/1999 του Συμβουλίου της ΕΕ περί Γενικών 
Διατάξεων των Διαρθρωτικών Ταμείων. 

• (ΕΚ) 1685/2000 για τη θέσπιση λεπτομερών κανόνων 
εφαρμογής του Κανονισμού, όσον αφορά στην επιλεξι- 
μότητα των δαπανών των ενεργειών που συγχρηματο- 
δοτούνται από τα διαρθρωτικά ταμεία, όπως τροποποι¬ 
ήθηκε και ισχύει με τον κανονισμό (ΕΚ) 448/2004. 

• (ΕΚ) 1783/1999 του Ευρωπαϊκού Κοινοβουλίου και 
του Συμβουλίου, σχετικά με το Ευρωπαϊκό Ταμείο Πε¬ 
ριφερειακής Ανάπτυξης (ΕΤΠΑ). 

• (ΕΚ) 68/2001 (12.1.2001): «Ενισχύσεις για επαγγελμα¬ 
τική εκπαίδευση», όπως τροποποιήθηκε στις 25.2.2004 
με τον (Ε.Κ.) 363/2004. 

• (ΕΚ) 69/2001 (12.1.2001): «Ενισχύσεις ήσσονος σημα¬ 
σίας». 

• (ΕΚ) 70/2001 (12.1.2001): «Κρατικές ενισχύσεις προς 
μικρές και μεσαίες επιχειρήσεις», όπως τροποποιήθηκε 
στις 25.2.2004 με τον (Ε.Κ.) 364/2004. 

13. Τα εγκεκριμένα καθεστώτα ενίσχυσης: 

• Ν469/1999: Χάρτης περιφερειακών ενισχύσεων 

• Ν349/2002: Διορθωτικό στον ελληνικό χάρτη περι¬ 
φερειακών ενισχύσεων 

• Ν547/2001: Ερευνητικές Κοινοπραξίες όπως τροπο¬ 
ποιήθηκε με το Ν448/2005. 

14. Την υπ’ αριθμ. 725/Β1 152/26.1.2006 απόφαση της 
ΕΥΔ/ΕΠΑΝ για την ένταξη της πράξης «Δημιουργία Πε¬ 
ριφερειακών Πόλων Καινοτομίας» στο μέτρο 4.6 του 
ΕΠΑΝ καθώς και την υπ’ αριθμ. 1853/Β 1/4.6.1/597/22.2.2007 
τροποποίησή της. 

15. Την υπ’ αριθμ. 18775/14.11.2005 υπουργική απόφαση 
όπως τροποποιήθηκε με τις υπ’ αριθμ. 3373/21.2.2006 και 
19652/9.10.2006 αποφάσεις με θέμα: «Καθορισμός όρων 
και προϋποθέσεων χρηματοδότησης των Περιφερεια¬ 
κών Πόλων Καινοτομίας (Π.Π.Κ.) καθώς και των όρων και 
διαδικασιών αξιολόγησης των προτάσεων και ελέγχου 
των πραγματοποιούμενων επενδύσεων». 

16. Την υπ’ αριθμ. 18783/18.11.2005 απόφαση του Γ ενικού 
Γραμματέα Έρευνας και Τεχνολογίας με θέμα: "Πρό¬ 
σκληση εκδήλωσης ενδιαφέροντος για υποβολή προ¬ 
τάσεων στη δράση: «Δημιουργία Περιφερειακών Πόλων 
Καινοτομίας - ΠΠΚ»” και το συνημμένο στην απόφαση 
οδηγό εφαρμογής καθώς και τις τροποποιήσεις αυτής 
με υπ’ αριθμ. 318/10.1.2006, 982/17.1.2006, 5541/10.3.2006, 
19653/9.10.2006 και 3499/2.3.2007. 

17. Την υπ’ αριθμ. 20564/23.10.2006 διευκρινιστική εγκύ¬ 
κλιο του Γενικού Γραμματέα Έρευνας και Τεχνολογίας 
με θέμα «Εξειδίκευση κεφαλαίου 8 του οδηγού εφαρμο¬ 
γής της πράξης 4.6.1: Δημιουργία Περιφερειακών Πόλων 
Καινοτομίας». 

18. Την υπ’ αριθμ. 4377/15.3.2007 απόφαση του Γενικού 
ΓραμματέαΈρευνας και Τεχνολογίας με θέμα: «Απόφα¬ 
ση εκτέλεσης έργου με τίτλο: "Δημιουργία Περιφερεια¬ 
κών Πόλων Καινοτομίας”». 

19. Την υπ’ αριθμ. 261/9.1.2007 (ΦΕΚ Υ.Ο.Δ.Δ. 38/2.2.2007) 
υπουργική απόφαση με θέμα: "Σύσταση Επιτροπής Κα¬ 
θοδήγησης για την παρακολούθηση της δράσης «Δημι¬ 
ουργία Περιφερειακών Πόλων Καινοτομίας»”. 

20. Την υπ’ αριθμ. 264/9.1.2007 απόφαση του Γενικού 
Γ ραμματέαΈρευνας και Τεχνολογίας με θέμα: «Συγκρό¬ 


τηση Επιτροπής Καθοδήγησης για την παρακολούθηση 
της δράσης "Δημιουργία Περιφερειακών Πόλων Καινο¬ 
τομίας"», όπως αυτή τροποποιήθηκε με τις υπ’ αριθμ. 
4421/15.3.2007 και 12157/9.7.2007 όμοιες αποφάσεις. 

21. Την υπ’ αριθμ. 3405/22.7.2002 (ΦΕΚ 760/Β/12.6.2003) 
απόφαση με τίτλο: «Μεταβίβαση αρμοδιότητας ανάθε¬ 
σης ενεργειών Τ εχνικής Βοήθειας στην Γ ενική Γ ραμμα- 
τεία Έρευνας και Τεχνολογίας». 

22. Την υπ’ αριθμ. 9713/21.7.2003 απόφαση Εκτέλε¬ 
σης του έργου με τίτλο: «Ενέργειες της ΓΓΕΤ για την 
υποστήριξη της υλοποίησης του ΕΠΑΝ» καθώς και τις 
υπ’ αριθμ. 14640/7.11.2003, 8830/16.7.2004, 9597/3.8.2004, 
11305/2.8.2005, 9703/15.5.2006, και 13742/5.7.2006 τροπο¬ 
ποιήσεις της. 

23. Τη συλλογική απόφαση έργου ΣΑΕ013 Κ.Α. 
2003ΣΕ01330010 «Δαπάνες Τεχνικής Βοήθειας Στήρι¬ 
ξης της ΓΓΕΤ για την υποστήριξη της υλοποίησης του 
ΕΠΑΝ» του ΠΔΕ της Γ.Γ.Ε.Τ./ΥΠ.ΑΝ. 

24. Το π.δ. 4/2002 (ΦΕΚ 4/Α/14.1.2002) «Εκτέλεση ενερ¬ 
γειών τεχνικής βοήθειας - στήριξης και διαχείριση των 
αντίστοιχων πόρων» καθώς και την υπ’ αριθμ. 60630/ 
ΕΥΣ 5671/16.9.2003 εγκύκλιο του Υπουργείου Οικονομίας 
και Οικονομικών "Εξειδίκευση της εφαρμογής του π.δ. 
4/2002 «Εκτέλεση ενεργειών τεχνικής βοήθειας - στήρι¬ 
ξης και διαχείριση των αντίστοιχων πόρων»"/ 

25. Την υπ’ αριθμ. 9761/22.7.2003 απόφαση του Γενικού 
Γ ραμματέαΈρευνας και Τεχνολογίας περί ορισμού υπο¬ 
λόγου διαχείρισης για το έργο Δημοσίων Επενδύσεων 
με κωδικό 2003ΣΕ01330010 της ΣΑΕ 013/3 και ότι από 
την παρούσα απόφαση θα προκληθεί δαπάνη η οποία 
θα βαρύνει το έργο 2003ΣΕ01330010 και το ύψος της 
θα ορισθεί στην υπουργική απόφαση καθορισμού των 
αμοιβών των μελών των επιτροπών που θα εκδοθεί για 
το σκοπό αυτό. 

26. Τον οδηγό διαδικασιών και επιλέξιμων ενεργειών 
Τεχνικής Βοήθειας - Στήριξης του Κοινοτικού Πλαισίου 
Στήριξης 2000 - 2006. 

27. Το υπ’ αριθμ. 2843/591Δ/Φ65/12.3.2007 Ενημερωτικό 
Σημείωμα της ΕΥΔ/ΕΠΑΝ για την έγκριση του ετήσιου 
προγραμματισμού Τεχνικής Βοήθειας Στήριξης για το 
έτος 2007, σύμφωνα με την υπ’ αριθμ. ΑΠ 10973/ΕΥΣ- 
ΣΑΑΠ 769/9.3.2007 απόφαση του Υφυπουργού Οικονο¬ 
μίας και Οικονομικών. 

28. Την παράγραφο 17.2 του Οδηγού Εφαρμογής σύμ¬ 
φωνα με την οποία αιτήματα τροποποίησης του φυσικού 
αντικειμένου των έργων που υλοποιούνται στο πλαίσιο 
της δράσης 4.6.1 «Δημιουργία Περιφερειακών Πόλων 
Καινοτομίας» του Ε.Π. «Ανταγωνιστικότητα» εξετάζονται 
από επιτροπή που θα συσταθεί για το σκοπό αυτό. 

29. Την υπ’ αριθμ. 18822/31.10.2007 (ΦΕΚ2190/Β/13.11.2007) 
απόφαση με θέμα: «Σύσταση Επιτροπών αξιολόγησης 
αιτημάτων τροποποίησης φυσικού αντικειμένου των 
υποέργων που υλοποιούνται στο πλαίσιο της δράσης 
4.6.1, Πράξη: «Δημιουργία Περιφερειακών Πόλων Καινο¬ 
τομίας» του Ε.Π. «Ανταγωνιστικότητα», αποφασίζουμε: 

1. Τροποποιούμε την υπ’ αριθμ. 18822/31.10.2007 (ΦΕΚ 
2190/Β/13.11.2007) απόφαση ως προς τις παραγράφους 
1,4,5 και 6 του διατακτικού της ως εξής: 

α) Στο τέλος της παραγράφου 1 προστίθεται το ακό¬ 
λουθο εδάφιο: 

Για την αντιμετώπιση εξειδικευμένων θεμάτων οι επι¬ 
τροπές μπορούν να χρησιμοποιούν εμπειρογνώμονες 
που θα συντάσσουν σχετική έκθεση αξιολόγησης και 

οι οποίοι καλούμενοι από την επιτροπή μπορούν να 
συμμετέχουν σ’ αυτή χωρίς ψήφο. 

β) Οι παράγραφοι 4, 5 και 6 αντικαθίστανται ως 
εξής: 

4) Τα μέλη των επιτροπών, ο συντονιστής, ο ειση¬ 
γητής και ο γραμματέας ορίζονται με απόφαση του 
Γενικού Γραμματέα Έρευνας και Τεχνολογίας. Σε όσες 
περιπτώσεις απαιτηθεί, με όμοια απόφαση ορίζεται ο 
εμπειρογνώμονας που θα συνεπικουρήσει την επιτροπή 
στο έργο της. 

5) Στα μέλη των επιτροπών, στον εμπειρογνώμονα, 
στο συντονιστή, στον εισηγητή και στο γραμματέα θα 
καταβάλλεται αμοιβή, το ύψος της οποίας θα καθορι- 
σθεί σε ΥΑ που θα εκδοθεί για το σκοπό αυτό. 

6) Οι αμοιβές των μελών των επιτροπών, των εμπειρο¬ 
γνωμόνων, του συντονιστή, του εισηγητή και του γραμ¬ 
ματέα καθώς και τα έξοδα μετακίνησης και διαμονής 
θα βαρύνουν τις πιστώσεις του έργου 2003ΣΕ01330010 
ΣΑΕ 013/3. Τα απαιτούμενα δικαιολογητικά πληρωμής 
είναι τα προβλεπόμενα από τις διατάξεις του π.δ. 4/2002 
και την υπ’ αριθμ. 60630/ΕΥΣ 5671/16.9.2003 εγκύκλιο 
του ΥΠΟΟ. 

2. Τα λοιπά στοιχεία της υπ’ αριθμ. 18822/31.10.2007 
(ΦΕΚ 2190/Β/13.11.2007) απόφασης παραμένουν ως 
έχουν. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Δεκεμβρίου 2007 
Με εντολή Υπουργού 

Ο Γενικός Γραμματέας Έρευνας και Τεχνολογίας 
I. Α. ΤΣΟΥΚΑΛΑΣ 

-♦- 

Αριθμ. Φ.5/68015β/Β3 (3) 

Πρακτική άσκηση φοιτήτριας του Τμήματος Πολιτικής 
Επιστήμης του Πανεπιστημίου Κρήτης. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Της παραγράφου 1 του άρθρου 12 του ν. 1351/1983 
«Εισαγωγή σπουδαστών στην Τριτοβάθμια Εκπαίδευση 
και άλλες διατάξεις» (Α' 56). 

2. Του άρθρου 25 του ν. 1474/1984 «Τροποποίηση του 
Ιδρυτικού νόμου του Γεωτεχνικού Επιμελητηρίου Ελλά¬ 
δας και άλλες διατάξεις» (Α' 128). 

3. Της παραγράφου 4 του άρθρου 71 του ν. 1566/1985 
«Δομή και λειτουργία της Πρωτοβάθμιας και Δευτερο¬ 
βάθμιας Εκπαίδευσης» (Α' 167). 

4. Της παραγράφου 8 του άρθρου 7 του ν. 2158/1993 
«Εκσυγχρονισμός του Ιδρύματος Κρατικών Υποτροφιών 
και άλλες διατάξεις» (Α' 109). 

5. Του άρθρου 90 του κώδικα νομοθεσίας για την Κυ¬ 
βέρνηση και Κυβερνητικά Όργανα (π.δ. 63/2005 Α' 98). 

6. Του άρθρου 13 του ν. 2640/1998 «Δευτεροβάθμια 
τεχνική επαγγελματική εκπαίδευση και άλλες διατά¬ 
ξεις» (Α' 206). 

7. Του άρθρου 11 του ν. 2327/1995 «Εθνικό Συμβού¬ 
λιο Παιδείας, ρυθμίσεις θεμάτων έρευνας παιδείας και 
μετεκπαίδευσης εκπαιδευτικών και άλλες διατάξεις» 
(Α' 210). 


8. Της παραγράφου 3 του άρθρου 22 του ν. 2362/1995 
(Α' 247) «Περί Δημοσίου Λογιστικού, ελέγχου των δα¬ 
πανών του Κράτους και άλλες διατάξεις». 

9. Της υπ’ αριθμ. 42362/Υ252/3.10.2007 (ΦΕΚ 1948/ 
Β'/3.10.2007) κοινής απόφασης του Πρωθυπουργού και 
του Υπουργού Οικονομίας και Οικονομικών «Καθορι¬ 
σμός αρμοδιοτήτων των Υφυπουργών Οικονομίας και 
Οικονομικών». 

10. Της υπ’ αριθμ. Υ251/28.9.2007 (ΦΕΚ 1944/τ. Β'/1.10.2007) 
κοινής απόφασης του Πρωθυπουργού και της Υπουρ¬ 
γού Εθνικής Παιδείας και Θρησκευμάτων «Καθορισμός 
αρμοδιοτήτων Υφυπουργών του Υπουργείου Εθνικής 
Παιδείας και Θρησκευμάτων». 

11. Το από 12.7.2007 έγγραφο του Τμήματος Πολιτικής 
Επιστήμης του Πανεπιστημίου Κρήτης καθώς και τα 
υπ’ αριθμ. 1193/1.8.2007 και 1197/2.8.2007 έγγραφα του 
εν λόγω Πανεπιστημιακού Τμήματος, που αφορούν την 
πρακτική άσκηση της φοιτήτριας Ανδρονίκης - Μαρίας 
Σεργεντάνη. 

12. Η δαπάνη ύψους πεντακοσίων ευρώ (500 €) που 
προκαλείται από την πρακτική άσκηση θα βαρύνει απο¬ 
κλειστικά το πρόγραμμα πρακτικής άσκησης του Πανε¬ 
πιστημίου Κρήτης, αποφασίζουμε: 

Εγκρίνουμε την πρακτική άσκηση στο επάγγελμα της 
Ανδρονίκης-Μαρίας Σεργεντάνη, φοιτήτριας του Τμή¬ 
ματος Πολιτικής Επιστήμης του Πανεπιστημίου Κρήτης 
στη Διεύθυνση Ευρωπαϊκής Ένωσης της Κεντρικής Υπη¬ 
ρεσίας του ΥΠ.Ε.Π.Θ., εφόσον αυτή προβλέπεται από το 
πρόγραμμα σπουδών του Τμήματός της. 

Ο χρόνος της πρακτικής άσκησης ορίζεται για δύο 
μήνες και συγκεκριμένα από 3.8.2007 έως 31.8.2007 και 
από 24.9.2007 έως 24.10.2007. 

Η μηνιαία αποζημίωση ορίζεται σε διακόσια πενήντα 
ευρώ (250€). 

Η ανωτέρω προκαλούμενη δαπάνη για την πρακτική 
άσκηση της φοιτήτριας και η ασφαλιστική κάλυψη στο 
Ι.Κ.Α. θα βαρύνει αποκλειστικά το πρόγραμμα πρακτικής 
άσκησης του Πανεπιστημίου Κρήτης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 11 Δεκεμβρίου 2007 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΝΙΚΟΛΑΟΣ ΛΕΓΚΑΣ ΣΠ. ΤΑΛΙΑΔΟΥΡΟΣ 

-♦- 

Αριθμ. 135905 (4) 

Ορισμός αιθουσών συνεδριάσεων του Τριμελούς Πλημ¬ 
μελειοδικείου Αθηνών. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: α) του άρθρου 18 παρ. 1, 2 και 3 του 
Κώδικα Οργανισμού Δικαστηρίων και Κατάστασης Δι¬ 
καστικών Λειτουργών (κ.ν. 1756/1988 ), όπως ισχύει. 

β) Του άρθρου 90 του Κώδικα Νομοθεσίας για την 
κυβέρνηση και τα Κυβερνητικά Όργανα, που κυρώθηκε 
με το πρώτο άρθρο του π.δ. 63/2005. 

2. Το υπ’ αριθμ. 13.954/23.11.2007 έγγραφο του Προέ¬ 
δρου του Τριμελούς Συμβουλίου Διεύθυνσης του Πρω¬ 
τοδικείου Αθηνών, από το οποίο προκύπτει ότι υπάρχει 
διαρκής αντικειμενική αδυναμία πραγματοποίησης και 
ολοκλήρωσης των συνεδριάσεων των ποινικών δικά- 

στηρίων αρμοδιότητας Τριμελούς Πλημμελειοδικείου 
Αθηνών εντός της ιδίας ημέρας. 

3. Το υπ’ αριθμ. 15301/26.11.2007 έγγραφο του Προέ¬ 
δρου του Τριμελούς Συμβουλίου Διεύθυνσης του Εφε- 
τείου Αθηνών. 

4. Το γεγονός ότι από τις διατάξεις της απόφασης 
αυτής δεν προκαλείται δαπάνη εις βάρος του Κρατικού 
Προϋπολογισμού, αποφασίζουμε: 

Ορίζουμε, από 1.1.2008, αίθουσες για την πραγματο¬ 
ποίηση συνεδριάσεων των Α', Β', Γ', Δ', Ε', Ζ', Η', Θ', Γ 
και ΙΑ' Τριμελών Πλημμελειοδικείων Αθηνών, κατά τις 
ημέρες Δευτέρα, Τετάρτη και Παρασκευή κάθε εβδο¬ 
μάδας, αυτές με τα στοιχεία 70Ε και 70Ζ του πρώτου 
ορόφου του επί της οδού Κυρίλλου Λουκάρεως αρ. 14 
Μεγάρου του Εφετείου Αθηνών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Δεκεμβρίου 2007 

Ο ΥΠΟΥΡΓΟΣ 

ΣΩΤΗΡΗΣ ΧΑΤΖΗΓΑΚΗΣ 
-♦- 

Αριθμ. 130899 (5) 

Συμπλήρωση Κανονισμού Εσωτερικής Υπηρεσίας του 
Πρωτοδικείου Ευρυτανίας. 

Ο ΓΕΝΙΚΟΣ ΓΡΑΜΜΑΤΕΑΣ 

ΥΠΟΥΡΓΕΙΟΥ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: α) του άρθρου 17 του ν. 1756/1988 
«Κώδικας Οργανισμού Δικαστηρίων και κατάστασης 
Δικαστικών Λειτουργών» όπως αντικαταστάθηκε από 
το άρθρο 5 του ν. 1868/1989 και όπως τελικά αντι- 
καταστάθηκε η παράγραφος 2 του άρθρου 17 του 
ν. 1756/1988 εκ νέου με την παράγραφο 4 του άρθρου 3 του 
ν. 2479/1997. 

β) Του άρθρου 25 παρ. 3 περ.α του ν. 2812/2000 (Α' 67). 

γ) Του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά όργανα» που κυρώθηκε 
με το άρθρο πρώτο του π.δ. 63/2003 ΦΕΚ Α/1998. 

2. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού. 

3. Την υπ’ αριθμ. 56568/28.5.2004 απόφαση του Υπουρ¬ 
γού Δικαιοσύνης (ΦΕΚ 842/Β/8.6.2004). 

4. Την υπ’ αριθμ. 2/2007 απόφαση της Ολομέλειας του 
Πρωτοδικείου Ευρυτανίας, αποφασίζουμε: 

Τη δημοσίευση στην Εφημερίδα της Κυβερνήσεως της 
συμπλήρωσης του Κανονισμού Εσωτερικής Υπηρεσίας 
του Πρωτοδικείου Ευρυτανίας όπως διαμορφώθηκε με 
την υπ’ αριθμ. 2/2007 απόφαση της Ολομέλειας του 
Πρωτοδικείου Ευρυτανίας και η οποία έχει ως εξής: 

Συμπληρώνει τον Κανονισμό της εσωτερικής Υπηρε¬ 
σίας του Πρωτοδικείου Ευρυτανίας. 

Ορίζει ειδικό τμήμα υποθέσεων οικογενειακού δικαίου, 
συγκροτούμενο από ένα Δικαστή. 

Κατά τα λοιπά εξακολουθεί να ισχύει ο Κανονισμός 
του Πρωτοδικείου όπως καταρτίθηκε με την υπ’ αριθμ. 


2/13.1.1989 απόφαση και τροποποιήθηκε με την υπ’ αριθμ. 
1/16.1.1997 απόφαση του Δικαστηρίου των Πρωτοδικών 
Ευρυτανίας. 

Κρίθηκε, αποφασίστηκε και δημοσιεύθηκε στο Καρ¬ 
πενήσι στις 21 Νοεμβρίου 2007. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

0 Πρόεδρος 

Οι Δικαστές 

Η Εισαγγελέας 

ΣΤΑΥΡΟΣ ΜΑΛΛΙΝΟΣ 

ΒΑΣΙΛΙΚΗ ΚΑΡΒΕΛΑ 

ΑΙΚΑΤΕΡΙΝΗ ΜΑΣΣΑΛΗ 
ΚΩΝ/Ν0Σ ΒΑΪΤΣΗΣ 

0 Γραμματέας 
ΓΕΩΡΓΙΟΣ ΤΣΙΤΣΑΡΑΣ 

ΜΕΡ0ΠΗ ΣΑΜΠΑΛΗ 


Αθήνα, 10 Δεκεμβρίου 2007 

Ο Γ ενικός Γ ραμματέας 
ΚΩΝΣΤΑΝΤΙΝΟΣ ΓΚΛΕΤΣΟΣ 

-♦- 

Αριθμ. 32.500 (6) 

Μετατροπή της αμιγούς δημοτικής Επιχείρησης με την 
επωνυμία «Δημοτική Επιχείρηση Τοπικής Ανάπτυξης 
Μηχανιώνας» σε κοινωφελή επιχείρηση του άρθρου 
254 του ν. 3463/2006 με την επωνυμία «Κοινωφελής 
Επιχείρηση Μηχανιώνας». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1) Τις διατάξεις: 

α) Των άρθρων 252, 254 και 269 του ν. 3463/2006 
(ΦΕΚ 114/Α/8.6.2006) «Κύρωση του Κώδικα Δήμων και 
Κοινοτήτων». 

β) Τις διατάξεις της παρ. 10 του άρθρου 6 του 
ν. 2503/1997 (ΦΕΚ 107 Α') «Διοίκηση, οργάνωση, στελέ- 
χωση της Περιφέρειας, ρύθμιση θεμάτων για την τοπική 
αυτοδιοίκηση και άλλες διατάξεις». 

γ) Τις διατάξεις της παρ. 3 του άρθρου 90 του π.δ. 
63/2005 (ΦΕΚ 98 Α'): Κωδικοποίηση της νομοθεσίας για 
την Κυβέρνηση και τα κυβερνητικά όργανα που αφορούν 
τον έλεγχο των δαπανών που προκαλούν οι κανονιστι¬ 
κές διοικητικές πράξεις. 

2) Την υπ’ αριθμ. ΕΣ 17.308/1992 (Φ.Ε.Κ 427/Β/3.7.1992) 
απόφαση του Νομάρχη Θεσσαλονίκης που αφορούσε 
τη σύσταση αμιγούς κοινοτικής επιχείρησης στην (τότε) 
κοινότητα Νέας Μηχανιώνας του Νομού Θεσσαλονίκης 
με την επωνυμία «Κοινοτική Επιχείρηση Τουριστικής 
- Πολιτιστικής και Κοινωνικής Ανάπτυξης Νέας Μηχανι¬ 
ώνας» τροποποιήθηκε και μετονομάσθηκε σε «Δημοτική 
Επιχείρηση Τοπικής Ανάπτυξης Μηχανιώνας» με την υπ’ 
αριθμ. 23.692/22.6.1993 (ΦΕΚ 527/Β/15.7.1993) απόφαση του 
ίδιου Νομάρχη και τις υπ’ αριθμ. ΕΣ 1193/17.1.1997 (ΦΕΚ 
81 /Β/11.2.1997) και 28982/03/30.1.2004 (ΦΕΚ 325/Β/11.2.2004) 
αποφάσεις του Γ ενικού Γ ραμματέα Περιφέρειας Κεντρι¬ 
κής Μακεδονίας. 

3) Την υπ’ αριθμ. 233/2007 απόφαση του δημοτικού 
συμβουλίου Μηχανιώνας που αφορά τη μετατροπή της 
αμιγούς δημοτικής Επιχείρησης με την επωνυμία «Δη¬ 
μοτική Επιχείρηση Τοπικής Ανάπτυξης Μηχανιώνας» σε 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


κοινωφελή επιχείρηση του άρθρου 254 του ν. 3463/2006 
με την επωνυμία «Δημοτική Κοινωφελή Επιχείρηση Μη- 
χανιώνας» 

4) Τη σχετική οικονομοτεχνική μελέτη για τη σύσταση 
της ανωτέρω επιχείρησης. 

5) Την υπ’ αριθμ. 5631/26.7.2000 (ΦΕΚ 1032/Β/22.8.2000) 
απόφαση του Γενικού Γραμματέα Περιφέρειας Κε¬ 
ντρικής Μακεδονίας όπως αναδημοσιεύτηκε στο ΦΕΚ 
1339/Τ.Β/6.11.2000, τροποποιήθηκε και συμπληρώθηκε 
με την υπ’ αριθμ. 7427/19.8.2004 (ΦΕΚ 1293/Β723.8.2004) 
απόφασή μας «περί ορισμού εισηγητών και μεταβίβαση 
εξουσίας υπογραφής «Με εντολή Γενικού Γραμματέα» 
αποφάσεων, εγγράφων και άλλων πράξεων στο Γ ενικό 
Διευθυντή, Διευθυντές και Προϊσταμένους Διευθύνσεων, 
Τμημάτων και Γ ραφείων των Υπηρεσιών της Περιφέρει¬ 
ας Κεντρικής Μακεδονίας», αποφασίζουμε: 

1. Την προσαρμογή των καταστατικών σκοπών της 
αμιγούς δημοτικής Επιχείρησης του Δήμου Μηχανιώ- 
νας Νομού Θεσσαλονίκης με την επωνυμία «Δημοτική 
Επιχείρηση Τοπικής Ανάπτυξης Μηχανιώνας» σύμφωνα 
με το άρθρο 269 του ν. 3463/2006, προς τις προβλέψεις 
του άρθρου 254 του ίδιου νόμου και μετατροπή της 
σε κοινωφελή επιχείρηση με την επωνυμία «Δημοτική 
Κοινωφελής Επιχείρηση Μηχανιώνας». 

2. ΣΚΟΠΟΣ 

ΣΚΟΠΟΙ της κοινωφελούς επιχείρησης είναι: 

Α) Η οργάνωση λειτουργιών, δραστηριοτήτων και η 
παροχή υπηρεσιών που αναφέρονται στους τομείς: 

Α1. Κοινωνικής Προστασίας και Αλληλεγγύης και συ¬ 
γκεκριμένα: 

- Η εφαρμογή πολιτικών και η συμμετοχή σε δρά¬ 
σεις που αποσκοπούν σπην υποστήριξη και κοινωνική 
φροντίδα της βρεφικής και παιδικής ηλικίας και της 
τρίτης ηλικίας, με τη λειτουργία παιδικών και βρεφο¬ 
νηπιακών σταθμών, βρεφοκομείων, κέντρων ημερήσιας 
φροντίδας, ψυχαγωγίας και αναψυχής ηλικιωμένων, 
κ.λπ. και τη μελέτη και εφαρμογή σχετικών κοινωνικών 
προγραμμάτων. 

- Η εφαρμογή πολιτικών και η συμμετοχή σε δράσεις 
και προγράμματα, που στοχεύουν στη μέριμνα, υποστή¬ 
ριξη και φροντίδα ευπαθών κοινωνικών ομάδων με την 
παροχή υπηρεσιών υγείας και την προαγωγή ψυχικής 
υγείας, όπως δημιουργία δημοτικών ιατρείων, κέντρων 
αγωγής υγείας, υποστήριξης και αποκατάστασης ατό¬ 
μων με αναπηρία, κέντρων ψυχικής υγείας, συμβουλευ¬ 
τικής στήριξης των θυμάτων ενδοοικογενειακής βίας 
και βίας κατά συνοικούντων προσώπων και κέντρων 
πρόληψης κατά εξαρτησιογόνων ουσιών. 

- Η μέριμνα για τη στήριξη των οικονομικά αδύνατων 
δημοτών. 

- Η εφαρμογή προγραμμάτων και πρωτοβουλιών για 
την πρόληψη της παραβατικότητας στην περιφέρειά 
τους, με τη δημιουργία Τοπικών Συμβουλίων Πρόληψης 
Παραβατικότητας. 

- Ο σχεδιασμός και εφαρμογή προγραμμάτων ή συμ¬ 
μετοχή σε προγράμματα και δράσεις για την ένταξη 
παλιννοστούντων ομογενών, μεταναστών και προσφύ¬ 
γων στην κοινωνική, οικονομική και πολιτιστική ζωή της 
τοπικής κοινωνίας. 


- Η προώθηση και ανάπτυξη του εθελοντισμού και 
της κοινωνικής αλληλεγγύης με τη δημιουργία τοπικού 
δικτύου κοινωνικής αλληλεγγύης, εθελοντικών οργανώ¬ 
σεων και ομάδων εθελοντών που θα δραστηριοποιού¬ 
νται για την επίτευξη των στόχων και την υποβοήθηση 
του έργου της κοινωνικής προστασίας και αλληλεγγύης 
του Δήμου. 

Α2. Παιδείας, πολιτισμού και αθλητισμού, και συγκε¬ 
κριμένα: 

- Η ίδρυση και λειτουργία κέντρων δημιουργικής απα¬ 
σχόλησης παιδιών. 

- Η λειτουργία πάρκων κυκλοφοριακής αγωγής. 

- Η εφαρμογή πολιτικών για την ανάδειξη και προ¬ 
στασία του τοπικού πολιτισμού, η προβολή των πολιτι¬ 
στικών αγαθών και των σύγχρονων πολιτιστικών έργων 
που παράγονται σε τοπικό επίπεδο, με τη λειτουργία 
δημοτικού κινηματογράφου, θεατρικών εργαστηρίων, φι¬ 
λαρμονικών και σχολών διδασκαλίας μουσικής, σχολών 
χορού, ζωγραφικής, γλυπτικής κ.λπ., καθώς και η μελέτη 
και εφαρμογή πολιτιστικών προγραμμάτων. 

- Η προστασία μουσείων, μνημείων, σπηλαίων, καθώς 
και αρχαιολογικών και ιστορικών χώρων της περιοχής 
και των εγκαταστάσεων αυτών. 

- Η διοργάνωση συναυλιών, θεατρικών παραστάσεων 
και άλλων πολιτιστικών εκδηλώσεων ή η συμμετοχή 
της σε αυτά. 

- Η προώθηση πολιτιστικών ανταλλαγών, σε εθνικό, 
ευρωπαϊκό και διεθνές επίπεδο, σύμφωνα με την κείμενη 
νομοθεσία. 

- Η ανάπτυξη του πολιτιστικού τουρισμού. 

- Η προώθηση και εφαρμογή προγραμμάτων ενίσχυ¬ 
σης μαζικού αθλητισμού και διοργάνωση αθλητικών 
εκδηλώσεων. 

Α3. Περιβάλλοντος και συγκεκριμένα: 

- Η εκπόνηση τοπικών προγραμμάτων για την προ¬ 
στασία και αναβάθμιση του φυσικού, αρχιτεκτονικού και 
πολιτιστικού περιβάλλοντος, στο πλαίσιο των εθνικών 
και ευρωπαϊκών πολιτικών. 

- Η προστασία και διαχείριση των υδάτινων πόρων, 
η προστασία του εδάφους και η καταπολέμηση της 
ρύπανσης στην περιφέρειά τους. 

- Η παροχή συνδρομής στην αρμόδια πυροσβεστική 
υπηρεσία, με κάθε πρόσφορο μέσο που διαθέτουν, για 
την αντιμετώπιση πυρκαγιών, ιδίως σε περιοχές που 
έχουν δασικό χαρακτήρα. 

Β) Η εκπόνηση και εφαρμογή προγραμμάτων έρευνας 
και τεχνολογίας για την ανάπτυξη της περιοχής. 

Γ) Η ανάπτυξη πολιτικών προώθησης της απασχόλη¬ 
σης και συγκεκριμένα 

- Η υλοποίηση ή η συμμετοχή σε ολοκληρωμένα τοπι¬ 
κά σχέδια και προγράμματα δράσης και πρωτοβουλίες 
για την εφαρμογή και ανάπτυξη πολιτικών προώθησης 
της απασχόλησης και της κοινωνικής ενσωμάτωσης δι¬ 
αφόρων κατηγοριών ανέργων, στο πλαίσιο των εθνικών 
και ευρωπαϊκών πολιτικών. 

- Προώθηση και ενίσχυση της επιχειρηματικότητας 
με την ίδρυση και λειτουργία Κέντρων Επαγγελματικού 
Προσανατολισμού. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

- Συμβολή στην απορρόφηση του εργατικού δυναμι¬ 
κού της περιοχής τους με την ανάπτυξη συμβουλευ¬ 
τικών δράσεων που παρέχονται δωρεάν προς τους 
ανέργους, με στόχο την υποστήριξη και την ενθάρ¬ 
ρυνσή τους για την εξεύρεση απασχόλησης, καθώς 
και στην προώθηση ίσων ευκαιριών πρόσβασης στην 
αγορά εργασίας. 

Δ) Δράσεις πολιτικής προστασίας και ιδίως 

- Η διάθεση και ο συντονισμός δράσης του απαραίτη¬ 
του δυναμικού και μέσων για την πρόληψη, ετοιμότητα, 
αντιμετώπιση και αποκατάσταση των καταστροφών 
στην περιοχή του δήμου. 

3. ΔΙΑΡΚΕΙΑ ΤΗΣ ΕΠΙΧΕΙΡΗΣΗΣ 

Η διάρκεια της κοινωφελούς επιχείρησης ορίζεται για 
πενήντα χρόνια από τη δημοσίευση της προσαρμογής 
στην Εφημερίδα της Κυβερνήσεως. 

4. ΕΔΡΑ ΤΗΣ ΕΠΙΧΕΙΡΗΣΗΣ 

Έδρα της επιχείρησης ορίζεται η Ν. Μηχανιώνα του 
Δήμου Μηχανιώνας. 

5. ΠΟΡΟΙ ΤΗΣ ΕΠΙΧΕΙΡΗΣΗΣ 

- Η χρηματοδότηση από το Δήμο Μηχανιώνας για 
τις δραστηριότητες και τις παρεχόμενες από αυτήν 
υπηρεσίες με βάση τις διατάξεις του άρθρου 259 του 
ν. 3463/2006. 

- Η συμμετοχή σε επιδοτούμενα προγράμματα από 
τους πόρους της Ευρωπαϊκής Ένωσης και Εθνικών Φο¬ 
ρέων. 

- Δωρεές, κληροδοτήματα, ενισχύσεις από νομικά πρό¬ 
σωπα του δημοσίου ή ιδιωτικού τομέα και από φυσικά 
πρόσωπα. 

- Η παροχή υπηρεσιών προς τρίτους σχετικούς με 
τους καταστατικούς σκοπούς. 

- Οι πρόσοδοι από περιουσιακά της στοιχεία. 

6. ΔΙΟΙΚΗΣΗ 

Η επιχείρηση διοικείται από εννεαμελές διοικητικό 
συμβούλιο, τα μέλη του οποίου ορίζονται μαζί με τους 
αναπληρωτές τους από το δημοτικό συμβούλιο. Από τα 
μέλη αυτά τέσσερις είναι αιρετοί εκπρόσωποι του Δήμου, 
και ένας είναι εκπρόσωπος κοινωνικού φορέα της περι¬ 
οχής και συγκεκριμένα του κοινωφελούς Σωματείου με 
την επωνυμία «ΠΑΝΑΓΙΑ ΦΑΝΕΡΩΜΕΝΗ-Σωματείο Γονέων 
Κηδεμόνων και Φίλων Ατόμων Με Ειδικές Ανάγκες». Τα 
υπόλοιπα μέλη είναι δημότες ή κάτοικοι του Δήμου που 
έχουν πείρα ή γνώσεις σχετικές με το αντικείμενο της 
επιχείρησης. Εφόσον η επιχείρηση απασχολεί περισσό¬ 
τερα από είκοσι άτομα τότε οι δημότες μειώνονται κατά 
ένα και ορίζεται εκπρόσωπος των εργαζομένων. Στην 
περίπτωση των αιρετών μελών τουλάχιστον ένα μέλος 
εξ αυτών προέρχεται από τη μειοψηφία. 

7. ΚΕΦΑΛΑΙΟ ΤΗΣ ΕΠΙΧΕΙΡΗΣΗΣ 

Το κεφάλαιο της Επιχείρησης ορίζεται στο ποσό των 
36.985,62 € (όσο ήταν το κεφάλαιο της Δημοτικής Επιχεί¬ 
ρησης Τοπικής Ανάπτυξης Μηχανιώνας σε μετρητά). 

8. ΔΙΑΛΥΣΗ 

Η επιχείρηση μπορεί να λυθεί πριν την πάροδο της 
διάρκειάς της με απόφαση του δημοτικού ή κοινοτικού 
συμβουλίου, η οποία λαμβάνεται με την απόλυτη πλειο- 
ψηφία του συνόλου των μελών του και πράξη του Γ ενι¬ 
κού Γραμματέα της Περιφέρειας που δημοσιεύεται στην 


Εφημερίδα της Κυβερνήσεως. Με την ίδια διαδικασία 
λύεται η επιχείρηση υποχρεωτικά, εάν καταστεί ανε¬ 
νεργός για χρονικό διάστημα άνω των δύο (2) ετών. Τη 
λύση της επιχείρησης ακολουθεί η εκκαθάριση αυτής. 
Μετά την εκκαθάριση της επιχείρησης, όσα περιουσιακά 
στοιχεία απομένουν περιέρχονται στο Δήμο Μηχανιώ¬ 
νας. Η εκκαθάριση γίνεται από ορκωτούς ελεγκτές που 
ορίζονται από το δημοτικό συμβούλιο Μηχανιώνας. 

Από τη δημοσίευση της απόφασης αυτής στην Εφη¬ 
μερίδα της Κυβερνήσεως η Κοινωφελής Επιχείρηση Μη¬ 
χανιώνας υποκαθίσταται αυτοδικαίως χωρίς καμία άλλη 
διατύπωση, σε όλα εν γένει τα δικαιώματα και τις υπο¬ 
χρεώσεις της «Δημοτική Επιχείρηση Τοπικής Ανάπτυξης 
Μηχανιώνας» εξομοιούμενη με καθολικό διάδοχο. 

Από τις διατάξεις της απόφασης αυτής δεν προκαλεί- 
ται δαπάνη σε βάρος του προϋπολογισμού του δήμου 
Μηχανιώνας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 30 Νοεμβρίου 2007 

Με εντολή Γ ενικού Γ ραμματέα 
Ο Γ ενικός Διευθυντής 
ΝΙΚΟΛΑΟΣ X. ΤΣΟΤΣΟΛΗΣ 

-♦- 

Αριθμ. 37.620 (7) 

Ένταξη εργαζομένων ιδιωτικού δικαίου αορίστου χρό¬ 
νου της Δ.Ε.Τ.Α. Λαχανά στο δήμο Λαχανά. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 16 του ν. 3491/2006 (ΦΕΚ 
207Α') «Ρυθμίσεις θεμάτων Εθνικού Κέντρου Δημόσιας 
Διοίκησης και Αυτοδιοίκησης και λοιπών θεμάτων αρμο¬ 
διότητας Υπουργείου Εσωτερικών, Δημόσιας Διοίκησης 
και Αποκέντρωσης». 

2. Την υπ’ αριθμ. 62/2007 απόφαση του Δημοτικού Συμ¬ 
βουλίου Λαχανά Θεσσαλονίκης όπως τροποποιήθηκε 
με τις όμοιες υπ’ αριθμ. 130 και 283/2007 που αφορούν 
την ένταξη του απασχολούμενου προσωπικού Α.Μ.Ε.Α. 
της Δημοτικής Επιχείρησης Τοπικής Ανάπτυξης Λαχανά 
(Δ.Ε.Τ.Α.Λ.) στο Δήμο Λαχανά με σχέση εργασίας ιδιω¬ 
τικού δικαίου αορίστου χρόνου. 

3. Την υπ’ αριθμ. 22.454/12.7.2007 πράξη μας αναφορι¬ 
κά με τον έλεγχο νομιμότητας της υπ’ αριθμ. 62/2007 
απόφασης του δημοτικού συμβουλίου Λαχανά. 

4. Τα υπ’ αριθμ. 6518/20.9.2007 και 7531/8.11.2007 έγγρα¬ 
φα του δημάρχου Λαχανά με το οποίο προσδιορίζεται 
το προς ένταξη απασχολούμενο προσωπικό του προ¬ 
γράμματος Α.Μ.Ε.Α. της Δημοτικής Επιχείρησης Τοπικής 
Ανάπτυξης Λαχανά (Δ.Ε.Τ.Α.Λ.) στο Δήμο Λαχανά με 
σχέση εργασίας ιδιωτικού δικαίου αορίστου χρόνου. 

5. Την υπ’ αριθμ. 5631/26.7.2000 (ΦΕΚ 1032/Β/22.8.2000) 
απόφαση του Γ ενικού Γ ραμματέα Περιφέρειας Κεντρι¬ 
κής Μακεδονίας όπως αναδημοσιεύτηκε στο ΦΕΚ 1339/ 
τ.Β/6.11.2000, τροποποιήθηκε και συμπληρώθηκε με την 
υπ’ αριθμ. 7427/19.8.2004 (ΦΕΚ 1293/Β/23.8.2004) απόφασή 
μας «περί ορισμού εισηγητών και μεταβίβαση εξουσίας 
υπογραφής «Με εντολή Γ ενικού Γ ραμματέα» αποφάσε- 

ων, εγγράφων και άλλων πράξεων στο Γενικό Διευθυντή, 
Διευθυντές και Προϊσταμένους Διευθύνσεων, Τμημάτων 
και Γραφείων των Υπηρεσιών της Περιφέρειας Κεντρι¬ 
κής Μακεδονίας», αποφασίζουμε: 

Την ένταξη του απασχολούμενου προσωπικού του 
προγράμματος Α.Μ.Ε.Α. της Δημοτικής Επιχείρησης Το¬ 
πικής Ανάπτυξης Λαχανά (Δ.Ε.ΤΑΛ.) στο δήμο Λαχανά 
με σχέση ιδιωτικού δικαίου αορίστου χρόνου και την 
αυτοδίκαια σύσταση δύο (2) προσωρινών - προσωπο¬ 
παγών θέσεων με σχέση εργασίας ιδιωτικού δικαίου 
αορίστου χρόνου των εξής ειδικοτήτων: 

1. Μία (1) θέση κλάδου ΔΕ υπαλλήλου γραφείου. 

2. Μία (1) θέση κλάδου ΥΕ βοηθητικών εργασιών γρα¬ 
φείου. 

Οι ανωτέρω θέσεις καταργούνται με την καθ’ οιονδή- 
ποτε τρόπο κένωσή τους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 5 Δεκεμβρίου 2007 

Με εντολή Γ ενικού Γ ραμματέα 

Ο Διευθυντής 
ΙΩΑΝΝΗΣ ΤΟΛΙΔΗΣ 

-*- 

( 8 ) 

Χορήγηση άδειας ασκήσεως επαγγέλματος Κοινωνι¬ 
κού Λειτουργού στη Φωτοπούλου Κωνσταντίντα του 
Παν/τη. 

Με την υπ’ αριθμ. 10810/2007 απόφαση του Νομάρχη 
Αχαΐας χορήγησε στην Κοινωνική Λειτουργό Φωτοπού¬ 
λου Κωνσταντίνα του Παν/τη, κάτοικο Πατρών, άδεια 
ασκήσεως επαγγέλματος Κοινωνικού Λειτουργού. 

Με εντολή Νομάρχη 

Η Διευθύντρια 
ΠΑΝ/ΤΑ ΧΡΟΝΟΠΟΥΛΟΥ 

-♦- 

Αριθμ. 7476/1762 (9) 

Μεταφορά κενών οργανικών θέσεων ΔΕΠ. 

Πράξη υπ’ αριθμ. 2890 

Ο ΠΡΥΤΑΝΗΣ 

ΤΟΥ ΕΘΝΙΚΟΥ ΚΑΠΟΔΙΣΤΡΙΑΚΟΥ ΠΑΝΕΠΙΣΤΗΜΙΟΥ 
ΑΘΗΝΩΝ 

Έχοντας υπόψη: 

α) Τις διατάξεις του ν. 1268/1982 και του ν. 2083/1992. 

β) Τις διατάξεις του ν. 2817/2000 άρθ. 14 παρ. 5α και 
τις λοιπές σχετικές διατάξεις. 

γ) Το υπ’ αριθμ. Φ.121.1/1/75702(1)/Β2/16.8.2007 έγγραφο 
του Υπουργείου Παιδείας. 

δ) Την από 12.11.2007 απόφαση του Πρυτανικού Συμ¬ 
βουλίου περί μεταφοράς θέσεων, αποφασίζουμε: 

Τη μεταφορά δεκαπέντε (15) κενών οργανικών θέσεων 
ΔΕΠ, από τις υφιστάμενες κενές οργανικές θέσεις του 
Ιδρύματος μας στα παρακάτω Τμήματα, για την προ¬ 
κήρυξη ισάριθμων θέσεων ΔΕΠ, ως εξής: 

- Πέντε (5) κενές οργανικές θέσεις ΔΕΠ στην Ιατρική 

Σχολή 

- Μία (1) κενή οργανική θέση ΔΕΠ στο Τμήμα Γαλλικής 
Γλώσσας και Φιλολογίας 

- Τρεις (3) κενές οργανικές θέσεις ΔΕΠ στο Τμήμα Τουρ- 
κικών Σπουδών και Σύγχρονων Ασιατικών Σπουδών 


- Μία (1) κενή οργανική θέση ΔΕΠ στο Τμήμα Γερμα¬ 
νικής Γλώσσας και Φιλολογίας 

- Τρεις (3) κενές οργανικές θέσεις ΔΕΠ στο Τμήμα 
Οδοντιατρικής 

- Μία (1) κενή οργανική θέση ΔΕΠ στο Τμήμα Εκπαί¬ 
δευσης και Αγωγής στην Προσχολική Ηλικία 

- Μία (1) κενή οργανική θέση ΔΕΠ στο Τμήμα Ιταλικής 
και Ισπανικής Γλώσσας και Φιλολογίας. 

Από την παρούσα πράξη, δεν προκαλείται δαπάνη σε 
βάρος του προϋπολογισμού του Εθνικού και Καποδι- 
στριακού Πανεπιστημίου Αθηνών. 

Η πράξη αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Δεκεμβρίου 2007 

Ο Πρύτανης 
ΧΡΗΣΤΟΣ ΚΙΤΤΑΣ 

- ♦ - 

Αριθμ. 30348 (10) 

Έγκριση του αιτήματος του ΚΑΡΑΝΤΑΛΗ ΚΩΝΣΤΑΝΤΙ¬ 
ΝΟΥ για μεταβίβαση Άδειας'Ιδρυσης και Λειτουργίας 
του Ιδιωτικού Ινστιτούτου Επαγγελματικής Κατάρτι¬ 
σης με την επωνυμία «ΤΕΧΝΙΚΕΣ ΕΠΑΓΓΕΛΜΑΤΙΚΕΣ 
ΣΧΟΛΕΣ ΔΕΛΤΑ Α.Ε.». 

Ο ΠΡΟΕΔΡΟΣ ΤΟΥ Δ.Σ. ΤΟΥ Ο.Ε.Ε.Κ. 

Έχοντας υπόψη: 

1. Τις διατάξεις των παρ. 7, 8 και 9 του άρθρου 5 του 
ν. 2009/1992 (ΦΕΚ 18/τ.Α/1992) «Εθνικό Σύστημα Επαγ¬ 
γελματικής Εκπαίδευσης και Κατάρτισης και άλλες δι¬ 
ατάξεις». 

2. Τις διατάξεις των άρθρων 1, 2 και 8 της υπ’ αριθμ. 
Ζ/3378/1993 (ΦΕΚ 356/τ.Β'/1993), απόφασης του Υπουρ¬ 
γού Εθνικής Παιδείας και Θρησκευμάτων «Προϋποθέ¬ 
σεις, όροι και διαδικασία χορήγησης Αδειας'Ιδρυσης 
και Λειτουργίας Ινστιτούτων Επαγγελματικής Κατάρ¬ 
τισης (Ι.Ε.Κ.) από Νομικά Πρόσωπα Ιδιωτικού Δικαίου 
ή Ιδιώτες», όπως τροποποιήθηκε και ισχύει (ΦΕΚ 722/τ. 
Β722.8.1996). 

3. Την υπ’ αριθμ. 121/1992 (ΦΕΚ 371/τ.Β/1992) υπουρ¬ 
γική απόφαση, όπως τροποποιήθηκε και ισχύει (ΦΕΚ 
1022/Τ.Β/1997). 

4. Την υπ’ αριθμ. Ζ/5099/1993 (ΦΕΚ 460/τ.Β/1993) από¬ 
φαση του Δ.Σ. του Ο.Ε.Ε.Κ. «Χορήγηση άδειας ίδρυσης 
Ιδιωτικών Ινστιτούτων Επαγγελματικής Κατάρτισης σε 
Νομικά Πρόσωπα Ιδιωτικού Δικαίου και σε Φυσικά Πρό¬ 
σωπα». 

5. Την υπ’ αριθμ. Ζ/10328/8.10.1993 απόφαση χορήγησης 
πρώτης άδειας λειτουργίας του Ιδιωτικού Ινστιτούτου 
Επαγγελματικής Κατάρτισης «ΔΕΛΤΑ». 

6. Την υπ’ αριθμ. ΣΤ/18456/13.7.2007, αίτηση του ΚΑ¬ 
ΡΑΝΤΑΛΗ ΚΩΝΣΤΑΝΤΙΝΟΥ για μεταβίβαση της Αδειας 
Ίδρυσης και Λειτουργίας του Ιδιωτικού Ι.Ε.Κ. με την επω¬ 
νυμία «ΤΕΧΝΙΚΕΣ ΕΠΑΓΓΕΛΜΑΤΙΚΕΣ ΣΧΟΛΕΣ ΔΕΛΤΑ 
ΑΈ.» και με προσωνυμία «ΔΕΛΤΑ», στο Νομικό Πρόσωπο 
με την επωνυμία «ΣΧΟΛΕΣ ΔΕΛΤΑ ΑΘΗΝΑΣ Εκπαιδευτι¬ 
κή Ανώνυμη Εταιρεία» και με προσωνυμία «ΔΕΛΤΑ». 

7. Την απόφαση επί του θέματος 9γ της συνεδρίασης 
30/7.12.2007 του Δ.Σ. του Ο.Ε.Ε.Κ., αποφασίζει: 

Α. Την έγκριση του αιτήματος του ΚΑΡΑΝΤΑΛΗ ΚΩΝ¬ 
ΣΤΑΝΤΙΝΟΥ για μεταβίβαση της Άδειας'Ιδρυσης και 
Λειτουργίας του Ιδιωτικού Ι.Ε.Κ. με την επωνυμία «ΤΕ¬ 
ΧΝΙΚΕΣ ΕΠΑΓΓΕΛΜΑΤΙΚΕΣ ΣΧΟΛΕΣ ΔΕΛΤΑ ΑΈ.» και 

την προσωνυμία «ΔΕΛΤΑ», στο Νομικό Πρόσωπο με την 
επωνυμία «ΣΧΟΛΕΣ ΔΕΛΤΑ ΑΘΗΝΑΣ Εκπαιδευτική Ανώ¬ 
νυμη Εταιρεία», το οποίο ιδρύεται με την παρούσα, με 
εκπρόσωπο τον ΚΑΡΑΝΤΑΛΗ ΚΩΝΣΤΑΝΤΙΝΟ και την 
προσωνυμία «ΔΕΛΤΑ». 

Η απόφαση αυτή να δημοσιευθεί στην Εφημερίδα της 
Κυβερνήσεως. Δεν προκαλείται δαπάνη. 

Αθήνα, 10 Δεκεμβρίου 2007 
Ο Πρόεδρος 

ΙΩΑΝΝΗΣ Δ. ΑΔΑΜΟΠΟΥΛΟΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 


(11) 

Στην υπ’ αριθμ. 50824/Β' 2362 απόφαση του Υπουρ¬ 
γού Οικονομίας και Οικονομικών που δημοσιεύθηκε 
στο ΦΕΚ 2310/5.12.2007 τ.Β' και αφορά στη χορήγηση 
πιστωτικών διευκολύνσεων σε κτηνο-πτηνοτροφικές 
εκμεταλλεύσεις. 

Επιφέρεται η πιο κάτω διόρθωση: 

Στη σελίδα 31874, στήλη 1η σειρά 9η εκ των άνω. 

Από το λανθασμένο: «...εντατικής...», 

στο ορθό: «εκτατικής...». 

(Από το Εθνικό Τυπογραφείο) 

-♦- 

( 12 ) 

Στην υπ’ αριθμ. Δ17α/02/115/ΦΝ 443/3.8.2007 απόφαση 
του Υπουργού ΠΕ.ΧΩ.Δ.Ε. ^Εγκριση 4ης βελτίωσης των 
πρότυπων τευχών διακηρύξεων δημοσίων έργων» που 
δημοσιεύθηκε στο Φ.Ε.Κ. Β' 1586/17.8.2007 γίνονται οι 
εξής διορθώσεις. 


1. Και τους τρεις τύπους πρότυπων διακηρύξεων (Α', 
Β' και Γ') στα άρθρα α) 3.3 (σελίδες 23740, 23764, 23786 
του ΦΕΚ για κάθε τύπο διακήρυξης) 

β) 24.1 περίπτωση 4 (σελίδες 23755, 23779, 23800 του 
ΦΕΚ για κάθε τύπο διακήρυξης), 

η λανθασμένη αναφορά, στην «παράγραφο 44 του 
άρθρου 16 του ν. 1418/1984» διορθώνεται στο ορθό «πα¬ 
ράγραφο 43 του άρθρου 16 του ν. 1418/1984». 

γ) 21.4 (σελίδες 23751, 23774, 23796) του ΦΕΚ για 
κάθε τύπο διακήρυξης η λανθασμένη αναφορά στην 
«παράγραφο 42 του άρθρου 16 του ν. 1418/1984» διορ¬ 
θώνεται στο ορθό «παράγραφο 41 του άρθρου 16 του 
ν. 1418/1984». 

2. Στους τύπους πρότυπων διακηρύξεων Α'και Β' στο 
άρθρο 4.1. περ. ε' (σελίδες 23742 και 23765 του ΦΕΚ για 
τους δύο τύπους διακηρύξεων) η λανθασμένη αναφορά 
στην «παράγραφο 44 του άρθρου 16 του ν. 1418/1984» 
διορθώνεται στο ορθό «παράγραφο 43 του άρθρου 16 
του ν. 1418/1984». 

3. Στους τύπους πρότυπων διακηρύξεων Β' και Γ' στο 
άρθρο 23.2.2 περίπτωση ή για το τύπο Β' (σελίδα 23778) 
και περίπτωση ζ' για το τύπο Γ' (σελίδα 23799) η λαν¬ 
θασμένη αναφορά στην «παράγραφο 45 του άρθρου 16 
του ν. 1418/1984 διορθώνεται στο ορθό «παράγραφο 44 
του άρθρου 16 του ν. 1418/1984». 

4. Στο Γ' τύπο πρότυπων διακηρύξεων όλες οι υπο¬ 
σημειώσεις αναριθμούνται από το λανθασμένο 12-47 
στο ορθό 1-36. 

Αθήνα, 30 Νοεμβρίου 2007 
Η Διευθύντρια 
Κ. ΑΝΑΣΤΑΣΙΟΥ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιριί ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οά-ΓΟΠί/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ (αχ: 210 4071010 - ίπίετηβΐ: ΗΗρ://νννννν.β1.9ΐ· 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 < ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ., κατά 60 ί ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.; 210 8220885, 210 8222924,210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.θΐ.ςτ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34* ΑΘΗΝΑ 104 32 * ΤΗΛ. 210 52 79 000 ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ριΐΐρ://νννννν.£ΐ.αΓ - θ-πωίΙ: νν?Ι)ΐτΐ35ΐ6Γ.?Ι(ό)ίΙ.(|Γ 



Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 
































